Dragi moji pevci in pevke,

žal nam je zaradi izrednih razmer onemogočeno prepevanje in ustvarjanje v naši glasbeni učilnici, zato naj se vaša dnevna soba, balkon ali vrt ta in naslednji teden vsaj enkrat spremenita v koncertni oder. Ponujam vam malo drugačen izziv. Ker moje delo zdaj že dobro poznate, se boste za kratek čas spremenili v učiteljico ali učitelja glasbene umetnosti. Staršem, bratom, sestram doma boste pripravili mini koncert in jih naučili vašo najljubšo pesem, ki jo boste na koncu skupaj zapeli ob določenem delu dneva. Upam, da vam bo skupno petje vsaj malo pomagalo pozabiti na skrbi in vam prineslo veselje.

**VAŠA NALOGA BO:**

**1. Pripravi mini koncert za tvoje domače. Poslušalcem zapoj izbor pesmi, ki smo se jih letos naučili, oziroma tiste, ki se jih spomniš na pamet.**

**2. Starše, brate in/ali sestre nauči pesem, ki ti je najbolj všeč. Pri učenju pesmi uporabljaj metodo odmeva, to je način, po katerem vas pesmi v šoli naučim tudi jaz.**

Želim vam, da ostanete zdravi in se veselim, da mi boste poročali, kako je šla naloga, ko se spet vidimo.

Sončka veliko, Robertina Ladika Migalič